Podtrosecká údolí

Podtrosecká údolí je prírodná rezervácia, ktorá vznikla v roku 1999 prepojením a úpravou dvoch starších prírodných rezervácií - Údolí Žehrovky a Rašeliniska Vidlák (obe boli vyhlásené v roku 1985). Hlavným predmetom ochrany je najrozsiahlejší komplex mokraďových biotopov na území Českého raja. Územie do seba zahŕňa rybníky a vodné toky v kaňonovitých údoliach, ktoré sú lemované pieskovcovými skalami. Medzi rybníkmi sú tzv. kvetnaté lúky, čo sú veľmi bohaté biotopy, ktoré potrebujú pravidelné kosenie, inak strácajú svoju druhovú diverzitu. Na tento typ biotopu je viazaných niekoľko druhov chránených motýľov - napr. modráčik bahniskový (Phengaris nausithous). Jeden z panelov náučného chodníka vedúceho Podtroseckými údoliami.

V oblasti je niekoľko menších puklinových prameňov (napr. Prdlavka u Věžického rybníka), ktoré umožnili vznik nivných rašelinových pôd, na ktoré sú viazané vzácne spoločenstvá rastlín.

 Potoky a rybníky 
Sústava ôsmich rybníkov je napájaná z troch hlavných zdrojov. Sú nimi Želejovický potok, Jordánka a Žehrovka. Rybníky boli vybudované asi v 16. storočí, čo umožnilo hospodárnejšie využitie tejto oblasti. Prvých päť, z tejto sústavy, bolo začlenených do vytvorenej rezervácie.http://www.interregion.cz/turistika/priroda/udoli/podtrosecka_udoli/podtrosecka_udoli.htm:
 Věžák - najväčší z Podtroseckých rybníkov, má rozlohu 9 ha
 Vidlák
 Rokytňák
 Krčák
 Hrudka
 Dolní rybník
 Nebák - na ostrohu nad ním stával v stredoveku hrad Nebákov
 Podsemínský rybník

 Flóra 
Na aluviálne rašelinové pôdy sú viazané druhy rastlín ako je iskerník veľký (Ranunculus lingua), páperník štíhly (Eriophorum gracile), rosička okrúhlolistá (Drosera rotundifolia), fialka močiarna (Viola palustris), bielokvet močiarny (Parnassia palustris). Veľmi cenná je asi 90 rokov stará jelšina pri Věžickom rybníku. Na lúkach rastú napr. prvosienka vyššia (Primula elatior), zvonček konáristý (Campanula patula), žltohlav najvyšší (Trollius altissimus), jesienka obyčajná (Colchicum autumnale), smolnička obyčajná (Lychnis viscaria), pakost močiarny (Geranium palustre) a i.

 Fauna 
Na vodné prostredie je viazaný rad vtákov, ktorí v Podtroseckých údoliach nachádzajú vhodné podmienky pre život. Sú to kačica divá (Anas platyrhynchos), lyska čierna (Fulica atra), rybárik riečny (Alcedo atthis), trasochvost horský (Motacilla cinerea), vodnár potočný (Cinclus Cinclus), sliepočka vodná (Gallinula chloropus), kačica chrapačka (Anas querquedula), kačica chrapka (Anas crecca), potápka malá (Tachybaptus ruficollis), potápka čiernokrká (Podiceps nigricollis), potápka chochlatá (Podiceps cristatus), chochlačka sivá (Aythya ferina), chochlačka vrkočatá (Aythya fuligula), volavka popolavá (Ardea cinerea), labuť veľká (Cygnus olor) a beluša veľká (Ardea albumu). Zo spevavcov sa v okolí rybníkov vyskytujú napr. trsteniarik veľký (Acrocephalus arundinaceus), trsteniarik bahenný (Acrocephalus scirpaceus) alebo strnádka trsťová (Emberiza schoeniclus). Počas vtáčích ťahov na jar a na jeseň sa pri rybníkoch vyskytuje kršiak rybár (Pandion haliaetus) a kaňa močiarna (Circus aeruginosus).jeden z panelov náučných chodníkov vedúcich Podtroseckými údoliami.

 Turistické trasy 
"Náučný chodník Podtrosecké údolia" vedie z Borku pod Troskami na zrúcaninu hradu Trosky. Jeho dĺžka je cca 8 km a má 13 informačných zastávok, ktoré obsahujú informácie o histórii oblasti, rastlinách, živočíchoch aj o geológii. Táto náučný chodník bol otvorený v roku 1980.

 Zaujímavosti 
 Vežický rybník (zvaný Věžák) tvoril kulisu vo filme Jak dostat tatínka do polepšovny z roku 1978.

 Galéria 

 Referencie 

 Pozri aj 
 Zoznam chránených území v okrese Semily
 Zoznam chránených území v okrese Jičín
 Zoznam chránených území v okrese Mladá Boleslav

 Iné projekty 

 Externé odkazy 
 Rybník Věžák na www.craj.info 
 www.doprirody.com
 Rybník Vidlák

 Zdroj 

Kategória:Chránené územia v okrese Semily
Kategória:Chránené územia v okrese Jičín
Kategória:Chránené územia v okrese Mladá Boleslav
Kategória:Chránená krajinná oblasť Český ráj
Kategória:Skalné mestá v Česku
Kategória:Jičínská pahorkatina
Kategória:Hrubá Skála
Kategória:Libošovice
Kategória:Mladějov
Kategória:Troskovice
Kategória:Vyskeř